Zeltia Montes

Zeltia Montes Muñoz, nada o 22 de marzo de 1979 en Madrid, é unha compositora musical galega especializada en bandas sonoras de filmes.Zeltia Montes en mundobso.com

 Traxectoria 
De pai galego e nai madrileña, ingresou no conservatorio de Madrid e con 9 anos comezou a compoñer. En 2002 recibiu o título de profesora de piano e de solfexo, para posteriormente especializarse en música moderna. En 2005 trasladouse ao Berklee College of Music de Boston, onde estudou con John Bavicchi, Tom McGah ou Dennis Leclaire. En 2007 graduouse "cum laude" e especializouse en bandas sonoras, sendo escollida compositora da súa orquestra sinfónica contemporánea. En 2008 trasladouse aos Ánxeles e vive entre España e os Estados Unidos de América.Zeltia Montes a mujeresinstrumentistas.blogspot

En 2008 compuxo a súa primeira banda sonora para o filme galego Pradolongo de Ignacio Vilar, pola que gañou o Premio Jerry Goldsmith e a Medalla de Ouro á Excelencia no Park City Film Music Festival.La lucense Zeltia Montes, premiada por la música de 'Pradolongo', El Progreso, 18 de xullo de 2008 En 2010 compuxo a banda sonora de A tropa de trapo no país onde sempre brilla o sol, pola que gañou de novo o  premio Jerry Goldsmith e a Medalla de Ouro á Excelencia no Park City Film Music Festival.Zeltia Montes premiada en el Garden State Film Festival asturscore, 9 de febreiro de 2012 En 2015 gañou o premio á mellor música orixinal para o filme A esmorga na 13ª edición dos Premios Mestre Mateo.‘A Esmorga’ triunfa na XIII Edición dos Premios Mestre Mateo, Galicia Press, 12 de abril de 2015 En 2017 foi candidata ao Premio Goya á mellor canción orixinal polo documental Frágil equilibrioFrágil equilibrio na web dos Goya e en 2019 por Adiós foi candidata ao Premio Feroz á mellor música orixinal e á Medalla do CEC á mellor música.

Gañou o Goya 2022 a mellor música orixinal composta para a película El buen patrón, sendo a primeira muller en conseguir este premio.

 Filmografía 
 Pradolongo (2008)
 El camino del Cid (serie documental, 2008)
 A tropa de trapo no país onde sempre brilla o sol (2010)
 Vilamor (2012)
 Rastros de sándalo (2014)
 A tropa de trapo na selva do arco da vella (2014)
 El médico atento (2015)
 A esmorga (2015)
 Frágil equilibrio (2016)
 Desenterrando Sad Hill (2017)
 Atlánticas (serie de televisión, 2018)
 Adiós (2019)
 El silencio del pantano (2019)
 Desenterrando Sad Hill (2019)
 Uno para todos (2020)
 El buen patrón (2021)

 Notas 

 Véxase tamén 
 Ligazóns externas 

Categoría:Nados en 1979
Categoría:Nados en Madrid
Categoría:Compositores de Galicia